**Organizácia začiatku školského roka 2020/2021 - usmernenie pre zákonných zástupcov**

Nástup žiakov 1. ročníka je 02.09.2020 o 8.00:

V prípade pekného počasia bude slávnostné privítanie pred hlavným vchodom do školy. V prípade nepriaznivého počasia bude slávnostné privítanie v jednotlivých triedach - vstup do budovy hlavným vchodom.

Prosíme rodičov, aby si so sebou priniesli písacie potreby (pero, papier) a žiaci v aktovke peračník s farbičkami.

**Jeden zákonný zástupca (sprevádzajúca osoba) žiaka prvého ročníka bude mať umožnený vstup do budovy školy so žiakom len do 11.09.2020.** Po tomto termíne žiadame zákonných zástupcov, aby do priestorov školy z dôvodu nevstupovali.

Nástup žiakov ostatných ročníkov 02.09.2020:

2. – 4. ročník - vstup zadným bočným vchodom od atletickej dráhy; vchod sa otvorí o 8.40 hod.

5. – 9. ročník - vstup hlavným vchodom; otvorí sa o 8.40 hod.

O 9.00 sa budova školy zatvorí. Žiaci si prinesú písacie potreby.

**Zákonní zástupcovia (sprevádzajúce osoby) žiakov 2. – 9. ročníka majú do budovy školy úplný zákaz vstupu.**

V prvý deň sa žiaci prezúvať nebudú. Prezuvky si treba priniesť vo štvrtok 03.09.2020. Každý žiak prinesie čestné prehlásenie rodiča – Zdravotný dotazník zákonného zástupcu dieťaťa pred začiatkom nového školského roka 2020/2021. Dotazník je v prílohe č. 1. V prípade, že zákonný zástupca nemá možnosť si tento dotazník vytlačiť, triedny učiteľ dá žiakovi prázdne tlačivo 02.09.2020, ktoré zákonný zástupca vyplní a žiak ho odovzdá 03.09.2020. Ak žiak nebude mať vyplnený a podpísaný dotazník ani 03.09.2020, nebude vpustený do priestorov základnej školy a škola bude kontaktovať zákonného zástupcu.

Každý žiak musí mať so sebou minimálne 2 rúška. Ak má žiak alergiu alebo sennú nádchu, treba, aby mal od rodiča písomné potvrdenie. Na rúško si pri vstupe pripevní sponku, aby bol do budovy školy vpustený. Potvrdenie o sennej nádche alebo alergii odovzdá TU.

Nosenie rúška:

**Žiaci prvého stupňa** - nosia rúško **všade vo vnútorných priestoroch školy (okrem svojej triedy** v interných priestoroch školy, kde prebieha výchovno-vyučovací proces).

**Žiaci druhého stupňa -** nosia rúška **povinne všade vo vnútorných priestoroch školy,** vrátane svojej triedy v interných priestoroch.

**Zákonný zástupca**

* Zodpovedá za dodržiavanie hygienicko-epidemiologických opatrení pri príchode žiaka do základnej školy a pri odchode žiaka zo základnej školy, resp. školského klubu detí (nosenie rúšok, dodržiavanie odstupov, dezinfekcia rúk v zmysle aktuálnych opatrení ÚVZ SR).
* Zabezpečí pre svoje dieťa každý deň dve rúška (jedno náhradné, musí mať pri sebe v prípade potreby) a papierové jednorazové vreckovky.

Dodržiava pokyny riaditeľa školy, ktoré upravujú podmienky prevádzky konkrétnej základnej školy a školského klubu detí na školský rok 2020/2021; smernica na stránke školy - Organizácia a podmienky výchovy a vzdelávania v základnej škole pre školský rok 2020/2021 po dobu trvania pandémie ochorenia COVID-19.

* Po každom prerušení dochádzky žiaka do základnej školy v trvaní viac ako tri dni predkladá zákonný zástupca písomné vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie (Príloha č. 2).
* V prípade, že u dieťaťa je podozrenie alebo potvrdené ochorenie na COVID-19, bezodkladne o tejto situácii informuje príslušného vyučujúceho a riaditeľa školy.

Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.

Odchody z ŠKD 03.09.2020 a 04.09.2020:

Žiaci prvého ročníka budú mať vyučovanie 03.09.2020 a 04.09.2020 do 10.40. Ak žiak nie je prihlásený do ŠKD, rodič po žiaka príde pred hlavný vchod, kde mu TU žiaka odovzdá. Ak žiak navštevuje ŠKD, rodičia si budú chodiť po žiakov podľa časového harmonogramu:

|  |  |  |  |  |  |  |  |
| --- | --- | --- | --- | --- | --- | --- | --- |
| vychovávateľka | Čas odchodu | | | | | | |
| Cabadajová | 11.00 | 12.00 | 13.00 | 14.00 | 15.00 | 16.00 | 17.00 |
| Krajčírová | 11.10 | 12.10 | 13.10 | 14.10 | 15..10 | 16.10 | 17.00 |
| Andrášiková | 11.20 | 12.20 | 13.20 | 14.20 | 15.20 | 16.20 | 17.00 |
| Ondrovičová | 11.30 | 12.30 | 13.30 | 14.30 | 15.30 | 16.30 | 17.00 |
| Jirková | 11.40 | 12.40 | 13.40 | 14.40 | 15.40 | 16.40 | 17.00 |
| Balážová | 11.50 | 12.50 | 13.50 | 14.50 | 15.50 | 16.50 | 17.00 |

Usmernenie od 03.09.2020 do 17.09.2020: Ranný školský klub detí je v prevádzke, avšak rodičia musia vychovávateľke nahlásiť, že ich dieťa bude ŠKD ráno navštevovať. Ak dieťa v týždni ráno vynechá návštevu ŠKD, opätovne môže ísť do ranného ŠKD až od ďalšieho pondelka.

**Organizácia výchovno-vyučovacieho procesu od 03.09.2020**

Vstup do budovy školy:

1. stupeň - vstup zadným bočným vchodom od atletickej dráhy; vchod sa otvorí o 7.40 hod.
2. stupeň - vstup hlavným vchodom; otvorí sa o 7.40 hod.

Pri vstupe do školy sú žiaci povinní priložiť čip na čítacie zariadenie a označiť tak príchod (pri odchode taktiež). Ak žiak čip nemá, príde si ho zakúpiť do kancelárie ZRŠ. Prváci dostanú čipy 02.09.2020.

Malacky 28.08.2020 Mgr. Alena Číčelová, riaditeľka školy

**Príloha č. 1**

**Zdravotný dotazník a vyhlásenie zákonného zástupcu dieťaťa**

**pred začiatkom nového šk. roka 2020/2021**

(Ochorenie COVID – 19 spôsobené koronavírusom SARS-CoV-2)

|  |  |
| --- | --- |
| Meno a priezvisko zákonného zástupcu: |  |
| Meno dieťaťa: |  |
| Adresa zákonného zástupcu: |  |
| Telefón zákonného zástupcu: |  |

**Dôvod použitia tohto dotazníka:**

Dotazník je dôležitý z hľadiska monitorovania zdravia dieťaťa, v súvislosti so začiatkom školského roka 2020/2021 počas trvania pandémie Covid-19, resp. koronavírusom SARS-CoV-2. Je dôležité, aby školy a školské zariadenia boli bezpečným miestom pre dieťa v procese vzdelávania a výchovy.

**Dotazník vypĺňa každý zákonný zástupca dieťaťa:**

|  |  |
| --- | --- |
| **Prehlasujem, že dieťa vycestovalo v termíne od 17. 8. do 31. 8. 2020 mimo Slovenskej republiky:** | |
| **ÁNO** | **NIE** |
| **Prehlasujem, že dieťa sa zúčastnilo hromadného podujatia\* v termíne od 17. 8. do 31. 8. 2020:** | |
| **ÁNO** | **NIE** |

*V prípade, že ste na niektorú z hore uvedených otázok odpovedali „ÁNO,“ ste povinný sledovať zdravotný stav dieťaťa a osôb žijúcich v spoločnej domácnosti a iných blízkych osôb, s ktorými je dieťa v častom kontakte.*

*V prípade výskytu príznakov (nádcha, kašeľ, telesná teplota nad 37 °C, strata čuchu a chuti, hnačka, bolesti hlavy) u dieťaťa alebo osôb žijúcich v spoločnej domácnosti a iných blízkych osôb ste povinný bezodkladne kontaktovať lekára všeobecnej starostlivosti (VLD a VLDD) a postupovať v zmysle jeho odporúčaní. Dieťa nenavštevuje školu/školské zariadenie do doby určenej príslušným lekárom.*

Ďalej vyhlasujem, že dieťa neprejavuje príznaky akútneho ochorenia, že Regionálny úrad verejného zdravotníctva Slovenskej republiky ani lekár všeobecnej zdravotnej starostlivosti pre deti a dorast menovanému dieťaťu nenariadil karanténne opatrenie (karanténu, zvýšený zdravotný dozor alebo lekársky dohľad). Nie je mi známe, že by dieťa, jeho rodičia alebo iné osoby, ktoré s ním žijú spoločne v domácnosti, ako aj iné blízke osoby, prišli v priebehu ostatného mesiaca do styku s osobami, ktoré ochoreli na prenosné ochorenie (napr. COVID-19, hnačka, vírusový zápal pečene, zápal mozgových blán, horúčkové ochorenie s vyrážkami).

|  |  |
| --- | --- |
| Podpis zákonného zástupcu: |  |

\* pod hromadným podujatím sa rozumie hlavne: detský tábor, športové sústredenie, koncerty, svadby, rodinné oslavy.

**Príloha č. 2**

**Vyhlásenie zákonného zástupcu o bezinfekčnosti**

Vyhlasujem, že žiak ........................................................................................................, bytom v  ..................................................................................., neprejavuje príznaky akútneho ochorenia (telesná teplota nad 37,5 °C alebo triaška, malátnosť, neprimeraná únava, začervenané, zapálené oči s výtokom, upchatý nos so sťaženým dýchaním nosom, hustý skalený, zafarbený (žltý, zelený) výtok z nosa (nádcha), bolesť uší, výtok z uší, oslabený sluch, suchý dusivý kašeľ, vlhký produktívny kašeľ, vracanie, riedka stolica niekoľkokrát denne, novovzniknuté začervenanie kože, vyrážky, chrasty a pod. na koži), že regionálny úrad verejného zdravotníctva ani lekár všeobecnej zdravotnej starostlivosti pre deti a dorast menovanému žiakovi nenariadil karanténne opatrenie (karanténu, zvýšený zdravotný dozor alebo lekársky dohľad).

Nie je mi známe, že by žiak, jeho rodičia alebo iné osoby, ktoré s ním žijú spoločne v domácnosti, prišli v priebehu ostatného mesiaca do styku s osobami, ktoré ochoreli na prenosné ochorenie (napr. COVID-19, hnačka, vírusový zápal pečene, zápal mozgových blán, horúčkové ochorenie s vyrážkami).

V ........................................ dňa ..........................

|  |  |
| --- | --- |
| Meno a priezvisko zákonného zástupcu: |  |
| Adresa zákonného zástupcu: |  |
| Telefón zákonného zástupcu: |  |
| Podpis zákonného zástupcu: |  |